fd71cb090be4f4fa99f8ea013c8fc681

 Hej TheLove   

Jeg havde for noget tid siden noget kørende med en fyr, vi var tit sammen og skrev meget sammen. Pludselig ville han ikke ses mere, man han sagde dog at han synes jeg var skøn og han gerne ville blive ved med at være venner, men jeg har ikke hørt fra ham i 1 1/2 måned. Han gav på et tidspunkt udtryk for at han synes vi skulle finde sammen igen, men jeg stolede ikke på at han mente det og spurgte ind til om han virkelig ønskede det eller om det bare var fordi det var rart at der var nogen når han havde brug for det. Han sagde at han inderst inde følte at vi havde gjort det rigtige og at han havde håbet på at hvis vi gav det en chance mere ville følelserne komme, selvom han godt vidst at de ikke ville. Dette blev jeg selvfølgelig rigtig ked af at høre, men jeg er bare også i tvivl om han mente det eller om han kunne have lyst til at finde sammen igen. Han kom en dag, vi mødtes i byen, hen og skulle røre ved mig hele tiden og det gjorde mig meget forvirret.   

Han snakker rigtig meget med en anden pige, men jeg ved ikke om der er noget imellem dem eller om de bare er gode venner, de går i klasse sammen.   

Jeg ved godt at jeg bare kan skrive til ham og høre, men jeg er også bange for at gøre det hele værre og tabe ansigt, hvis han nu ikke føler noget.   

Tror i han mente at han ville finde sammen igen? Og har i en idé til, hvad jeg kan skrive til ham, hvis det bliver det jeg vælger?  
Skrive eller ej?
================


ungzone.dk
2019.43

 Hej Blake  
Det lyder til at han er lige så forvirret, som du selv er. Men ud fra det du skriver, synes jeg ikke, at det lyder til, at han er vildt interesseret i dig. At du ikke hørte fra ham i halvanden måned er det første tegn, og at han siger, at hans følelser ikke ville komme, hvis i fandt sammen igen, er det andet tegn. Men jeg kan godt forstå, at du bliver forvirret, når han kommer hen til dig og rører ved dig i byen. Jeg synes ikke, at han kan tillade sig at sende to forskellige signaler. Han må bestemme sig for, om han vil noget eller ej. Ærligt, så tror jeg bare ikke, at han er klar til at være i et forhold lige nu.   
Men hvis du virkelig elsker ham, og godt tør at give ham en chance mere, med risikoen for at han vil bakke ud igen, så synes jeg, at du skal prøve at skrive til ham, at hans forskellige signaler forvirrer dig, og høre ham hvad det egentlig er, han vil. Bed ham om at give dig klar besked, så du enten kan beholde håbet om at i finder sammen igen, eller så du kan prøve at glemme ham. Jeg kan godt følge dig i det med at tabe ansigt, hvis du skriver. Men du finder jo aldrig ud af, hvad han vil, hvis du ikke skriver. Alternativet er jo at lade ham være, og se om han kommer til dig. Men på den måde kan det være, at der går lang tid, før du finder ud af, hvad han vil. Og jeg tror, at det bliver træls for dig, at skulle sidde og vente på, at han måske kontakter dig.   
Så mit råd er helt klart, at du skal prøve at høre ham, hvad hans tanker er om jer to.  
  
Med venlig hilsenCamilla 